
Parlamentul  României

Camera  Deputaţilor
Comisia pentru Sănătate şi Familie       Nr. 4c-8/ 26 / 11  februarie 2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea Legii nr.95/2006 privind reforma în domeniul sănătăţii           ( Plx 476/2013), trimis Comisiei pentru sănătate şi familie spre dezbatere,  în fond, cu adresa nr. Plx 476 din 11 noiembrie 2013.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie        Nr. 4c-8/ 26 / 11 februarie 2014
R A P O R T  

asupra  propunerii legislative pentru completarea Legii nr.95/2006 privind reforma în domeniul sănătăţii ( Plx 476/2013)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu  propunerea legislativă  pentru completarea Legii nr.95/2006 privind reforma în domeniul sănătăţii  , trimisă cu adresa nr. Plx 476 din 11 noiembrie 2013.
Senatul, în calitate de primă Cameră sesizată, a respins inţiativa legislativă , în şedinţa din 6 noiembrie  2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ cu observaţii şi propuneri (nr.430 din 22.05.2013) ;
· avizul negativ al Comisiei juridice, de disciplină şi imunităţi ( nr.Plx 476/9.12.2013) ;
· punctul de vedere al Ministerului Sănătăţii (nr.EN 4696/30.05.2013 ) .
Propunerea legislativă are ca obiect  de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, în sensul asigurării de către stat a serviciilor medicale stomatologice pentru copii , precum şi pentru tinerii cu vârsta de la 18 la 26 de ani care sunt încadraţi într-o formă de  învăţământ şi nu realizează venituri din muncă.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 11 februarie 2014. La lucrările comisiei au fost prezenţi  17 deputaţi din totalul de 17 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru completarea Legii nr.95/2006 privind reforma în domeniul sănătăţii  întrucât propunerea legislativă nu respectă dispoziţiile art.15 alin.(1) din Legea nr.500/2002 privind finanţele publice, cu modificările şi completările ulterioare, potrivit cărora în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor.
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                          SECRETAR,

              Rodica Nassar                                            Florin Buicu
Gheorghe Marinescu – şef birou
Întocmit, 
 Cristina Bologan – consilier  parlamentar

